**Primaria municipiului Bistriţa**

**Direcţia de Asistență Socială Se aprobă**

**Nr. 18195/27.09.2022 Primar**

**Ioan Turc**

**S T U D I U D E I M P A C T**

|  |
| --- |
| Proiect de hotărâre  privind stabilirea costului mediu lunar de întreţinere pentru anul 2023 şi a contribuţiei lunare de întreţinere datorate de persoanele vârstnice îngrijite în  Căminul pentru Persoane Vârstnice Bistriţa - cod serviciu social 8730 CR-V-I |
| **Secţiunea 1**  **Motivul emiterii actului normativ**  Serviciul ”Cămin pentru persoane vârstnice” cod serviciu social 8730 CR-V-I, este administrat de furnizorul de servicii sociale ”Direcţia de asistentă socială Bistriţa” și acordă asistență și protecție socială în sistem rezidențial persoanelor vârstnice din județul Bistrița-Năsăud.  Cadrul general de organizare şi funcţionare a acestui serviciu social este reglementat de Legea nr.292/2011, cu modificările ulterioare, Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare, precum şi de alte acte normative secundare aplicabile domeniului.  Conform art. 25 din Legea nr. 17/2000 privind asistenţa socială a persoanelor vârstnice, consiliile locale stabilesc anual, în funcţie de gradul de dependenţă al persoanei vârstnice îngrijite, costul mediu lunar de întreţinere. Costul mediu lunar de întreţinere care se stabilește înainte de adoptarea bugetelor proprii, are în vedere totalitatea cheltuielilor curente anuale ale Căminului pentru persoane vârstnice, și asigură îndeplinirea nivelului standardelor minime de calitate.  Hotărârea Guvernului României nr. 1253/2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale stabilește costul anual de întreţinere al unei persoane semidependente îngrijite în Cămin în cuantum de 57.850 lei.  Pe baza costului mediu lunar de întreţinere, a veniturilor persoanei vârstnice şi, după caz, a susţinătorilor legali ai acesteia se stabilește individualizat contribuția lunară de întreținere a persoanei vârstnice, conform prevederilor art. 24 din Legea nr. 17/2000. În acest sens valoarea integrală a contribuției lunare se acoperă de persoana vârstnică în cuantum de până la 60% din valoarea veniturilor personale lunare, fără a se depăşi contribuția lunară de întreţinere aprobată de consiliile locale pentru fiecare cămin, Diferenţa până la concurenţa valorii integrale a contribuţiei lunare de întreţinere se va achita de către susţinătorii legali ai persoanelor vârstnice îngrijite în cămine sau de Consiliile Locale ale localităţilor de domiciliu ale persoanelor vârstnice (Hotărârea nr. 202/22.12.2004 a Consiliului Local al municipiului Bistriţa privind asocierea Consiliului Local al municipiului Bistriţa cu Consiliile Locale ale localităţilor din judeţul Bistriţa-Năsăud în vederea asigurării unui standard ridicat de îngrijire al persoanelor din Căminul pentru Persoane Vârstnice Bistriţa).  Conform Regulamentului de organizare și funcționare al Direcţiei de Asistenţă Socială Bistriţa (anexa 3 la HCL nr. 207/12.12.2019), beneficiarii serviciilor sociale sunt:  • persoane vârstnice încadrate în gradul de dependență semidependent IIA, IIB și IIC, (persoane care şi-au conservat autonomia mentală şi total/parţial autonomia locomotorie și se pot deplasa în interiorul incintei), dar care necesită ajutor zilnic pentru unele dintre activităţile de bază ale vieţii de zi cu zi și unele activități instrumentale;  • persoane vârstnice încadrate în gradul de dependență autonom III A și III B (persoane care se deplasează singure în interiorul locuinţei, se alimentează şi se îmbracă singure), dar care pot necesita un ajutor regulat pentru activităţile instrumentale ale vieţii de zi cu zi.  Menționăm faptul că persoanele vârstnice internate sunt în deplinătatea capacităților mentale (nu sunt sub interdicție judecătorească), își pot gestiona singure veniturile și pot utiliza mijloacele de comunicare. Motivele internării sunt determinate în principal de faptul că persoanele vârstnice nu mai au locuință, venituri și nu își pot asigura condițiile de locuit și îngrijirile necesare pe baza resurselor proprii.  Singurele diferențe între persoanele încadrate în cele două grade de dependență sunt determinate de faptul că persoanele încadrate în gradul II de dependență se pot deplasa numai în interiorul incintei, necesită mai mult timp acordat pentru derularea acestor activități și ajutor din partea infirmierelor pentru unele activități instrumentale (servirea mesei în cameră și efectuarea igienei corporale).  În anul 2022 numărul mediu al beneficiarilor Căminului este de 25 persoane vârstnice. Dintre aceștia, 14 beneficiari sunt autonomi și 11 beneficiari sunt semidependenți (conform prevederilor HGR 886/2000, privind evaluarea persoanelor pentru încadrarea în grade de dependență).  În Căminul pentru persoane vârstnice Bistrița, activitățile de îngrijire a persoanelor încadrate în cele două grade de dependență nu este diferențiată de gradul de dependență și sunt comune sub aspectul acordării următoarelor tipuri de servicii:  • medicale (supravegherea funcțiilor vitale și administrarea medicamentației), aplicarea măsurilor suplimentare de igienă determinate de prevenirea, controlul și combaterea infecției Covid-19;  • prepararea și servirea hranei (alocația de hrană este identică);  • cheltuielile determinate de consumul de electricitate, apă, gaz, canalizare, etc.  Singura diferență dintre tipurile de servicii este determinată de timpul alocat de personalul de îngrijire (infirmiere, îngrijitoare) pentru supraveghere, suport, ajutor la servirea mesei și la efectuarea igienei personale.  Deoarece tipologia persoanelor vârstnice și tipurile de servicii acordate sunt comune persoanelor încadrate în cele două grade de dependență, acestea nu pot fi cuantificabile financiar și s-a luat ca și criteriu de raportare costurile standard pentru persoanele semidependente.  Aprobarea acestui proiect de act normativ este determinată de necesitatea stabilirii costului mediu lunar de întreţinere pentru anul 2023 şi a contribuţiei lunare de întreţinere datorate de persoanele vârstnice îngrijite în Căminul pentru Persoane Vârstnice Bistriţa. |
| **Secţiune a-2-a**  **Impactul economico-social al proiectului**  Beneficiarii acestui act normativ sunt persoanele vârstnice din județul Bistrița-Năsăud, aparținătorii acestora şi întreaga comunitate.  Activitățile de îngrijire derulate în cămin se înscriu în cadrul îngrijirilor de lungă durată derulate la nivelul standardelor de calitate impuse de legislația în vigoare. Implicit, acest fapt asigură calitatea vieții persoanelor vârstnice îngrijite. |
| **Secţiunea a-3-a**  **Impactul financiar asupra bugetului local**  Referitor la impactul financiar incasarea acestor sume va conduce la sustinerea cheltuielilor efectuate cu acordarea serviciilor sociale varstnicilor si o mai mare sustenabilitate a cheltuielilor in Caminul pentru persoane varstnice cu respectarea standardelor minimale de cost.  . |
| **Secţiunea a-4-a**  **Efectele proiectului de act normativ asupra legislaţiei în vigoare**  Nu este cazul. |
| **Secţiunea a-5-a**  **Efectele proiectului de act normativ asupra mediului**  Nu este cazul. |
| **Secţiunea a-6-a**  **Activităţi de informare publică privind elaborarea şi implementarea proiectului de act normativ**  Se vor respecta prevederile Legii 52/2003privind transparenţa decizională în administraţia publică, republicată, respectiv:   * **Consultare publică** pe site-ul Primăriei municipiului Bistriţa [www.primariabistrita.ro](http://www.primariabistrita.ro), publicare anunţ – mass media locală, afişare la sediul Primăriei municipiului Bistriţa, str. Gheorghe Şincai nr. 2 și la sediul Direcției de Asistență Socială Bistrița, din municipiul Bistrița, str. Dornei nr.12; * **Transmiterea propunerilor, sugestiilor şi opiniilor** se poate face: * Prin e-mail la adresa: [primaria@primariabistrita.ro](mailto:primaria@primariabistrita.ro) * Prin poştă, pe adresa Primăriei municipiului Bistriţa, Piaţa Centrală nr. 6; * Prin depunerea la Centrul de Relaţii cu Publicul – Primăria municipiului Bistriţa, Str. Gheorghe Şincai nr. 2; |
| **Secţiunea a-7-a**  **Măsuri de implementare**  După aprobarea proiectului de hotărâre, acesta va fi pus în aplicare de către Direcţia de Asistență Socială Bistrița |

Având în vedere aspectele anterior menţionate, am elaborat prezentul Proiect de hotărâre privind stabilirea costului mediu lunar de întreţinere pentru anul 2023 şi a contribuţiei lunare de întreţinere datorate de persoanele vârstnice îngrijite în Căminul pentru Persoane Vârstnice Bistriţa - cod serviciu social 8730 CR-V-I

Prezentul studiu de impact s-a întocmit în conformitate cu prevederile Legii 281/2013 pentru modificarea şi completarea Legii 52/2003, privind transparenţa decizională în administraţia publică, publicată în M.O. nr. 679/05.11.2013.

**Director executiv**

**Dreptate Radu Ioan**

**Șef serviciu, Șef serviciu,**

**Serviciul Financiar Contabilitate Serviciul Căminul pentru**

**Administrativ Persoane Vârstnice**

**Măgerușan Onița Ioana Muscan Carmen Maria**

CM/1 ex.